CBG ร่วง 2 วันติด! รูดต่อ 5% ทำออลไทม์โลว์ โบรกฯคาดรายได้ตปท.ลด-หั่นเป้ากำไรปีนี้
CBG ร่วง 2 วันติด! รูดต่อ 5% ทำออลไทม์โลว์ โบรกฯคาดรายได้ตปท.ลด-หั่นเป้ากำไรปีนี้ ล่าสุด ณ เวลา 11.30 น. อยู่ที่ 29.50 บาท ลบ 1.50 บาท หรือ 4.84% สูงสุดที่ 31.50 บาท ต่ำสุดที่ 29.25 บาท ด้วยมูลค่าซื้อขาย 104.40 ล้านบาท
28 ธ.ค. 2561

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 11.30 น. อยู่ที่ 29.50 บาท ลบ 1.50 บาท หรือ 4.84% สูงสุดที่ 31.50 บาท ต่ำสุดที่ 29.25 บาท ด้วยมูลค่าซื้อขาย 104.40 ล้านบาท

ทั้งนี้ ราคาหุ้น CBG ปรับตัวลงต่อเนื่อง 2 วันติด นับตั้งแต่ราคาหุ้นอยู่ที่ระดับ 32.75 บาท เมื่อวันที่ 26 ธ.ค.2561 คิดเป็นปรับตัวลง 9.92% และยังปรับตัวลต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 21 พ.ย.2557
โดยก่อนหน้านี้ บล.เคจีไอ (ประเทศไทย) ระบุในบทวิเคราะห์ แนะนำ “Neutral” หุ้น CBG ราคาเป้าหมาย 48.50 บาท/หุ้น และปรับสมมติฐานอัตราการเติบโตของรายได้ปีนี้ โดยปรับเพิ่มสมมติฐานรายได้จากกัมพูชาขึ้น แต่ปรับลดรายได้จากจีนและอังกฤษลง ในขณะที่ปรับเพิ่มสัดส่วน SG&amp;A/รายได้ (จาก ICUK)
ดังนั้น จึงทำให้ประมาณการกำไรปีนี้ของบล.เคจีไอ (ประเทศไทย) ลดลง 10% แต่ยังคงประมาณการกำไรปี 2562 เอาไว้เท่าเดิม เนื่องจากผลประกอบการผ่านจุดต่ำสุดไปแล้ว และมองว่าน่าจะฟื้นตัวได้อย่างแข็งแกร่ง